Shoprite-studentedag dié jaar landwydArgieffoto. Shoprite se nasionale studentedag vind vanjaar op 27 September plaas. Dié studentedag wat voorheen slegs in die Wes-Kaap van toepassing was, geld nou by alle Shoprite-winkels landwyd. “Shoprite reik ŉ helpende hand na studente reg oor Suid-Afrika om te verseker dat hulle geld ŉ bietjie verder kan strek,” lui Shoprite se verklaring. Dié aanbod bied studente tussen die ouderdom van 18 en 30 ŉ 10%-afslag op inkopies (tot ŉ maksimum van R1 500). Studente kan hiervoor registreer deur *120*569*, gevolg deur hul ID-nommer, gevolg met die #-teken te skakel (Voorbeeld: *120*569*ID NOMMER#). Nadat die student geregistreer het sal hy of sy ŉ SMS of e-pos met ŉ unieke koepon ontvang. Hierdie koepon moet saam met ŉ geldige studentekaart by die kassiere in ŉ Shoprite-winkel vertoon word. Die koepon is slegs geldig op Woensdag 27 September en dit kan nie by Shoprite se LiquorShop, Money Market of MediRite gebruik word nie.